Citește Horoscop săptămânal Balanță. Previziuni pentru perioada 4 – 10 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Balanță și urmarește video Uranissima.
Horoscop săptămânal Balanță – 4 – 10 mai 2024
În ziua de 4 mai, stare de spirit bună, ușor detașată de activitățile dificile care i-ar solicita prea mult, mai ales fizic, pe nativi; aceștia le vor ignora nonșalant sau le vor rezolva parțial pe principiul „restul pe mâine…”
Cei maturi se vor dedica unor activități care să le ofere o satisfacție intelectuală, artistică, culturală sau vor încerca să pună bazele unor preocupări care să dea un sens existenței lor dincolo de planul profesional obișnuit sau care se apropie de final prin pensionare, multe dintre ele reprezentând preocupări mai vechi, abandonate de-a lungul timpul și reluate acum ca o a doua vocație.
Între 4 mai, după ora 23:41′, și 6 mai, după miezul nopții, sectorul relațiilor parteneriale și al contractelor ori al proceselor se va complica prin prezența a cinci planete în tranzit prin zodia Berbecului ceea ce va face greu de suportat de către nativii de toate vârstele disputele, „chemarea la ordine”, relațiile cu una sau mai multe instituții. Etapă obositoare, epuizantă, conflictuală.
Între 6 mai, după ora 00:41′, și începutul zilei de 9 mai, o parte dintre demersurile făcute pentru recuperarea, adjudecarea sau tranșarea unor interese financiare sau beneficii patrimoniale de aproximativ un an încoace, fără un rezultat vizibil, ar putea să cunoască o evoluție pozitivă pe fondul unei bogății de aspecte astrale dintre care invocăm prezența Soarelui, a celor doi Benefici, care pot permite tranșarea corectă și favorabilă Balanțelor a unei chestiuni care a „bătut pasul pe loc” mult timp și producerea Lunii Noi în Taur, în ziua de 8 mai, în sectorul de care vorbeam, care indică un început, un drum nou, o altă abordare, o nouă realitate.
Între 9 mai, după ora 02:21′, și 10 mai, Balanțele vor manifesta dezinteres pentru multe dintre ideile și opiniile vehiculate în spațiul socio-profesional familial lor. Noutățile nu-i vor atrage și nici nu-i vor impresiona.